వరంగల్ కోట
ఓరుగల్లు కోట నిర్మాణాన్ని తెలంగాణ చరిత్రలో సుస్థిర స్థానాన్ని కలిగి ఉన్న కాకతీయ వంశానికి చెందిన చక్రవర్తి గణపతి దేవుడు 1199వ సంవత్సరంలో ప్రారంభించగా, ఆయన కుమార్తె రాణి రుద్రమదేవి పూర్తి చేసారు. ఓరుగల్లు కోట అనేక చారిత్రక కట్టడాలు, అద్భుత శిల్పకళా సంపదకు నిలయం. కాకతీయ కీర్తితోరణాలు; స్వయంభూశివాలయం; ఏకశిల గుట్ట, గుండుచెరువు;, ఖుష్ మహల్ తదితర దర్శనీయ ప్రాంతాలు ఇక్కడ ఉన్నాయి. 
చరిత్ర ప్రకారం ఈ కోటకు మూడు ప్రాకారాలు ఉన్నాయి, ఆ ప్రాకారాల అవశేషాలు ఇప్పటికి కూడా చూడవచ్చు. మొదటి ప్రాకారం మట్టితో చేసినది దీనిని ధరణి కోట అని పిలుస్తారు. ఇది 20 అడుగుల ఎత్తు ఉంటుంది. రెండవ ప్రాకారములో ఉన్నది రాతి కోట గ్రానైటు రాళ్ళతో నిర్మితమైనది. రాతి కోటకు పెద్ద పెద్ద ఏకశిలా రాతి ద్వారాలు ఉన్నాయి. ఈ ద్వారాల ఎత్తు 30 అడుగులు ఉండి ఏకశిల నిర్మితమైనవి. కోట ద్వారం మీద కీర్తి తోరణాలు ఉన్నాయి (పూర్ణ కుంభం వంటివి). ఈ కీర్తి తోరణాలు ఇప్పటి తెలంగాణ రాష్ట్ర ఆధికారిక చిహ్నంగా ఉన్నాయి.
కాకతీయుల కాలంలో ఈ కోట దాదాపు 19 చదరపు కి.మీ. విస్తీర్ణంలో వ్యాపించి శోభిల్లుతూ ఉండేది
అనంతపురం జిల్లా పర్యాటకరంగం
గుత్తి కోట, గూటీలో మైదానాలు పైన 300 మీటర్ల ఎత్తులో ఉంది. ఇది ఆంధ్ర ప్రదేశ్ లోని అతి పురాతన కొండ కోటలు యందు ఒకటి. ఈ కోటను విజయనగర రాజ్యానికి చెందిన చక్రవర్తులు నిర్మించారు. మురారి రావు ఆధ్వర్యములో మరాఠాలు దీనిని జయించారు. తర్వాత 1773 సం.లో హైదర్ ఆలీ ఆక్రమించడము జరిగింది. చివరికి 1799 సం.లో టిప్పు సుల్తాన్ పరాజయం తర్వాత బ్రిటిష్ చేతుల్లో పడింది. కోటను ఒక చిప్ప (షెల్) ఆకారంలో నిర్మించారు మరియు నిర్మాణం లోపల 15 ప్రధాన తలుపులు (ముఖద్వారాలు) తో 15 కోటలు ఉన్నాయి. మురారి రావు సీట్ అనే మెరుగు సున్నం రాయితో చేసిన ఒక చిన్న పెవిలియన్ ఉంది. ఈ పెవిలియన్ ఒక కొండ యొక్క అంచున ఉన్నది మరియు దీని నుండి చుట్టుప్రక్కల పరిసరాలను ఒక విస్తృత దృశ్యంతో చూడగల మరియు కెమెరాల సహాయముతో చెయ్యగల అవకాశము ఉంది. ఇటువంటి ఇంతటి ఎత్తులో ఉన్ననూ నీటి వనరుల లభ్యత ఉండటాం ఈ కోట యొక్క ఏకైక విశేష లక్షణం.